rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। উল্লেখযোগ্য নয় এবং অপব্যবহারকারী কর্তৃক বাধা উপেক্ষা করে তৈরি। রিয়াজ (আলাপ) ১৬:৫৭, ৯ এপ্রিল ২০২৩ (ইউটিসি) ১৪ নং চিংড়াখালী সরকারি প্রাথমিক বিদ্যালয়   – (অপসারণের প্রস্তাবনা দেখুনলগ দেখুন) () প্রাথমিক বিদ্যালয় স্বয়ংক্রিয়ভাবে উল্লেখযোগ্য নয়, প্রতিষ্ঠানটি WP:NSCHOOL-এ বর্ণিত মানদণ্ড পূর্ণ করছে না। WP:GNG পূর্ণ করার মতো উল্লেখযোগ্য সূত্র পাওয়া যায় নি —শাকিল (আলাপ · অবদান) ১৭:০৫, ৭ এপ্রিল ২০২৩ (ইউটিসি)  ১৪ নং চিংড়াখালী সরকারী প্রাথমিক বিদ্যালয় দয়া করে দেখুন https://www.honoursadmission.com/details-primary-school-information/34394/%E0%A6%B6%E0%A7%8D%E0%A6%AF%E0%A6%BE%E0%A6%AE%E0%A6%A8%E0%A6%97%E0%A6%B0/%E0%A7%A7%E0%A7%AA-%E0%A6%A8%E0%A6%82-%E0%A6%9A%E0%A6%BF%E0%A6%82%E0%A7%9C%E0%A6%BE%E0%A6%96%E0%A6%BE%E0%A6%B2%E0%A7%80-%E0%A6%B8%E0%A6%B0%E0%A6%95%E0%A6%BE%E0%A6%B0%E0%A6%BF-%E0%A6%AA%E0%A7%8D%E0%A6%B0%E0%A6%BE%E0%A6%A5%E0%A6%AE%E0%A6%BF%E0%A6%95-%E0%A6%AC%E0%A6%BF%E0%A6%A6%E0%A7%8D%E0%A6%AF%E0%A6%BE%E0%A6%B2%E0%A7% Ckwikibn (আলাপ) ২০:৪২, ৭ এপ্রিল ২০২৩ (ইউটিসি) আমি বিদ্যালয়ের একজন শিক্ষক বলছি। আমাদের বিদ্যালয়ের ৭জন শিক্ষক আসেন। আমাদের বিদ্যালয়ের সব তথ্য আমি এখানে যোগ করবো এনশাআল্লাহ। বর্তমানে বিদ্যালয় বন্ধ থাকার কারণে পারছিনা। 103.186.226.23 (আলাপ) ০৭:২১, ৮ এপ্রিল ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|হাভানা ব্রাউন হাভানা ব্রাউন (Havana Brown) কিংবা অন্য নাম ডিজে হাভানা ব্রাউন (জন্মগত নাম- আনজেলিক ফ্রান্সিস মুনিয়ের; ১৪ ফেব্রুয়ারি, ১৯৮৫) একজন অস্ট্রেলীয় ডিজে, রেকর্ডিং আর্টিস্ট, রেকর্ড প্রযোজক ও নর্তকী (নাচ শিল্পী) । ২০০৮ সালে আইল্যান্ড রেকর্ড অস্ট্রেলিয়া নামের কোম্পানির সাথে ডিজে হিসেবে চুক্তিবদ্ধ হন এবং তার ক্রেভ নামক অ্যালবাম সিরিজের সংকলন শুরু করেন যাতে অন্যান্য শিল্পীদের গানের রিমিক্স ছিল। এটি তাঁর আন্তর্জাতিক শিল্পীদের সাথে ভ্রমণের জন্য সুযোগ করে দেয়, যাদের মধ্যে ব্রিটনি স্পিয়ার্স, রিহানা, পুসিকাট ডলস, ক্রিস ব্রাউন এবং এনরিক ইগলেসিয়াস ছিলেন।  ব্রাউন ২০১১ সালে রেকর্ডিং শিল্পী হিসেবে আত্মপ্রকাশ করেন তার সিঙ্গেল অ্যালবাম  "উই নাইট" এর সাথে, যা অস্ট্রেলীয় এআরআইএ সিঙ্গেল চার্টে শীর্ষ পাঁচে পৌঁছায় এবং অস্ট্রেলীয় রেকর্ডিং ইন্ডাস্ট্রি এসোসিয়েশন (এআরআইএ) দ্বারা ট্রিপল প্লাটিনাম   আখ্যায়িত হন তিনি, অন্যতম শীর্ষ বিক্রিত অ্যালবাম ক্যাটাগরিতে। এই একক গানের জন্য ব্রাউন এআরআইএ সঙ্গীত পুরস্কার অনুষ্ঠানে দুটি মনোনয়ন পান - যুগান্তকারী একক শিল্পী এবং সর্বোচ্চ বিক্রিত একক গানের। এই সফলতার পর, ব্রাউন একটি সংস্থা ইউনিভার্সাল রিপাবলিক এর সাথে একটি মার্কিন রেকর্ড চুক্তি করেছিলেন, প্রযোজক রেডওয়ান -এর লেবেল ২১০১ রেকর্ডের মাধ্যমে। "উই রান দ্য নাইট" গানের একটি রিমিক্স প্রযোজনা করে রেডওয়ান, যাতে আমেরিকান র‍্যাপার পিটবুল কেও দেখা গিয়েছিল এবং এটি যুক্তরাষ্ট্রে মুক্তি পায়। এটি যুক্তরাষ্ট্রের হট ডান্স ক্লাবের গান চার্টে ১ম ও যুক্তরাষ্ট্রের বিলবোর্ড হট ১০০ তে ২৬তম স্থানে পৌঁছায় । রিমিক্স ছিল ব্রাউনের প্রথম ইপি, যখন আলো নিভে যায়, যা ২০১২ জুলাই মুক্তি পায় । ব্রাউন ছাড়াও টিভি সিরিজের অস্ট্রেলিয়ান সংস্করণের দ্বিতীয় মৌসুমে একটি সেলিব্রিটি গ্রুপকে বলেছিলেন, "আমাকে এখান থেকে বের করে দাও"। ২০১৬ সালে যেখানে তিনি ৬ষ্ঠ অবস্থানে উঠে এসেছিলেন ।  বিষয়শ্রেণী:ইলেকট্রনিক ডান্স মিউজিক ডিজে বিষয়শ্রেণী:নারী ডিজে বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি
জিগ্গুরাট পিরামিড একটি পিরামিড-আকৃতির আর্কোলজি, যা ২০০৮ সালে দুবাইয়ে নির্মাণ করার জন্য পরিকল্পিত হয়েছিল। এর নির্মাণ কাজ ২০২৫ সালে শুরু হয়ে ২০৩১ সালের মধ্যে শেষ হওয়ার কথা ছিল।  এই কাঠামোটি প্রায় এক মিলিয়ন মানুষের জন্য বাসযোগ্য করার উদ্দেশ্যে নকশা করা হয়েছে এবং এটি প্রাকৃতিক শক্তি উৎস ব্যবহার করে সম্পূর্ণভাবে আত্মনির্ভরশীল হতে পারবে বলে ধারণা করা হচ্ছে। মায়া সভ্যতা এবং মিসরীয়দের পিরামিডের মতো দুবাইয়ের এই কাঠামোটিও বিশাল আকৃতির হবে; এটি ২.৩ বর্গ কিলোমিটার (০.৮৮ বর্গ মাইল) এলাকা জুড়ে বিস্তৃত হবে এবং এক মিলিয়ন মানুষের একটি সম্প্রদায়কে টিকিয়ে রাখতে সক্ষম হবে। "জিগ্গুরাট" নামটি প্রাচীন মেসোপটেমিয়ার উপত্যকার মন্দির টাওয়ার থেকে নেওয়া হয়েছে, যা একটি টেরেস-যুক্ত পিরামিড কাঠামো এবং ধাপে ধাপে সরু হয়ে যাওয়া স্তর নিয়ে গঠিত। এটি একটি কার্বন নিরপেক্ষ কাঠামো হবে।Digital journal  আন্তর্জাতিক শহুরে পরিবেশ ইনস্টিটিউটের মতে, জিগ্গুরাট প্রকল্পে ব্যবহৃত প্রযুক্তিগুলি এটিকে একটি কার্যকর মেগাসিটি হিসাবে গড়ে তুলতে পারবে। টিমলিংক্স ইতোমধ্যে এই প্রকল্পে ব্যবহৃত নকশা এবং প্রযুক্তির পেটেন্ট করেছে। দুবাই-ভিত্তিক পরিবেশবান্ধব নকশার কোম্পানি টিমলিংক্স এই বিল্ডিংয়ের দায়িত্বে রয়েছে। টিমলিংক্স জানিয়েছে, এই ভবনটি সবুজ শক্তিতে পরিচালিত হবে এবং সম্পূর্ণরূপে বিদ্যুৎ গ্রিডের বাইরে পরিচালিত হতে পারবে। ভবনে একটি কার্যকর গণপরিবহন ব্যবস্থাও থাকবে, যা অনুভূমিক এবং উল্লম্ব উভয় দিকেই চলতে সক্ষম।flashydubai  “জিগগুরাট সম্প্রদায়গুলি প্রায় পুরোপুরি শক্তি-স্বয়ংসম্পূর্ণ হতে পারে। ভবনে স্টিম পাওয়ার ব্যবহারের পাশাপাশি আমরা প্রাকৃতিক শক্তি সংস্থাগুলি সংগ্রহের জন্য বায়ু টারবাইন প্রযুক্তিও ব্যবহার করব। পুরো শহরগুলি এমন কমপ্লেক্সে থাকতে পারে, যা মূল জমির ১০% এর কম ব্যবহার করে। অবকাশ যাপন এবং কৃষির জন্য ভবনের সাম্প্রদায়িক এবং ব্যক্তিগত ল্যান্ডস্কেপিং ব্যবহার করা হবে,” বলেছেন টিমলিংক্সের ব্যবস্থাপনা পরিচালক, রিডাস ম্যাটোনিস।  ভবিষ্যতের এই শহরে অনুভূমিক ও উল্লম্বভাবে একত্রিত ৩৬০-ডিগ্রি নেটওয়ার্ক পরিবহনের মাধ্যম হিসেবে কাজ করবে, যা গাড়ির প্রয়োজনীয়তা দূর করবে। নিরাপত্তার জন্য মুখ চিনতে পারার প্রযুক্তি জিগ্গুরাট প্রকল্পের আরেকটি আকর্ষণীয় বৈশিষ্ট্য।  ২০০৮ সালের প্রাথমিক প্রস্তাবনার পরে আর কোনো তথ্য পাওয়া যায়নি।   তথ্যসূত্র   বিষয়শ্রেণী:প্রস্তাবিত অবকাঠামো
এ. কিউ. এম. মাহবুব একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ভূগোল ও পরিবেশ বিভাগের অবসরপ্রাপ্ত অধ্যাপক এবং গোপালগঞ্জ বিজ্ঞান ও প্রযুক্তি বিশ্ববিদ্যালয়ের (গোবিপ্রবি) তৃতীয় উপাচার্য।   কর্মজীবন  ঢাকা বিশ্ববিদ্যালয়ের ভূগোল ও পরিবেশ বিভাগের অবসরপ্রাপ্ত অধ্যাপক এ. কিউ. এম. মাহবুব ২০২০ সালের ২ সেপ্টেম্বর গোপালগঞ্জ বিজ্ঞান ও প্রযুক্তি বিশ্ববিদ্যালয়ে (গোবিপ্রবি) উপাচার্য হিসেবে নিয়োগ পান এবং ৬ সেপ্টেম্বর আনুষ্ঠানিকভাবে বিশ্ববিদ্যালয়টির তৃতীয় উপাচার্যের দায়িত্বভার গ্রহণ করেন। ২০২৪ সালের ২০ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।   আরও দেখুন   ঢাকা বিশ্ববিদ্যালয়  গোপালগঞ্জ বিজ্ঞান ও প্রযুক্তি বিশ্ববিদ্যালয় (গোবিপ্রবি)   তথ্যসূত্র    বহিঃসংযোগ   গোপালগঞ্জ বিজ্ঞান ও প্রযুক্তি বিশ্ববিদ্যালয়ের ওয়েবসাইট  বিষয়শ্রেণী:জীবিত ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:মাদারীপুর জেলার ব্যক্তি বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশী শিক্ষায়তনিক প্রশাসক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যান্টারবারি বিশ্ববিদ্যালয়ের প্রাক্তন শিক্ষার্থী বিষয়শ্রেণী:গোপালগঞ্জ বিজ্ঞান ও প্রযুক্তি বিশ্ববিদ্যালয়ের উপাচার্য
দক্ষিণ অস্ট্রেলিয়ার ইসলামিক কলেজ মূলত দক্ষিণ অস্ট্রেলিয়ার অ্যাডিলেড শহরের উপশহর ওয়েস্ট ক্রয়ডনে অবস্থিত ছিল। পরবর্তীতে এটি অস্ট্রেলিয়ান ইসলামিক কলেজ-এর একটি ক্যাম্পাসে পরিণত হয় এবং বর্তমানে এটি অস্ট্রেলিয়ান ইসলামিক কলেজ, অ্যাডিলেড নামে পরিচিত। এই স্কুলে কিন্ডারগার্টেন থেকে দ্বাদশ গ্রেড পর্যন্ত পাঠদান করা হয়।  যদিও প্রতিষ্ঠানটি ১৯৯৭ সাল থেকে একটি স্কুল হিসেবে পরিচালিত হয়ে আসছে, তবে এটি মূলত ১৯২৬ সালে প্রতিষ্ঠিত হয়। শুরুতে এটি গিলস প্লেইন্স-এর ওয়ানডানা অ্যাভিনিউতে ওয়ানডানা মসজিদের পাশে অবস্থিত ছিল। ২০০০ সালে এটি স্থানান্তরিত হয়ে ২২এ সিডার অ্যাভিনিউ, ওয়েস্ট ক্রয়ডন-এ চলে আসে।  দক্ষিণ অস্ট্রেলিয়ার ইসলামিক কলেজের মালিকানা এবং ব্যবস্থাপনা অস্ট্রেলিয়ান ফেডারেশন অব ইসলামিক কাউন্সিলস (AFIC)-এর হাতে ছিল।   বিতর্ক ও সমস্যা  ২০১২ সালে একটি ফেডারেল অডিটে আর্থিক অনিয়ম ধরা পড়ে, যা AFIC-এর সঙ্গে স্কুলের বিরোধে পরিণত হয়।http://www.theaustralian.com.au/national-affairs/education/principal-rows-with-islamic-council/story-fn59nlz9-1226487699370  Principal rows with Islamic council  ২০১৩ সালে এক নারী কর্মীকে পোশাকবিধি না মানার কারণে বরখাস্ত করা হয়, যার ফলে শিক্ষক ইউনিয়ন বিষয়টি ফেয়ার ওয়ার্ক অস্ট্রেলিয়া-তে নিয়ে যায়।http://www.adelaidenow.com.au/news/south-australia/islamic-college-of-south-australia-head-dress-code-dispute-escalates/story-fni6uo1m-1226693159790 Islamic College of South Australia head dress code dispute escalates  ২০১৫ সালের মে মাসে, অভিভাবকেরা স্কুল বোর্ডের বিরুদ্ধে প্রধান শিক্ষক ও শিক্ষকদের অন্যায়ভাবে বরখাস্ত করার অভিযোগ এনে তাদের সন্তানদের স্কুলে পাঠানো বন্ধ করে দেন। দক্ষিণ অস্ট্রেলিয়ার ইমামস কাউন্সিল বিষয়টি নিয়ে উদ্বেগ প্রকাশ করে এবং ফেডারেল শিক্ষামন্ত্রী জানান যে তিনি এই ঘটনাকে অত্যন্ত গুরুত্ব সহকারে দেখছেন।  ২০১৫ সালের জুলাই মাসে স্কুল বোর্ডের একজন সদস্য একজন ছাত্রকে সেলুনে নিয়ে গিয়ে জোরপূর্বক চুল কাটান, যা ছাত্রের মায়ের অনুমতি ছাড়াই করা হয়েছিল।  ২০১৫ সালের অক্টোবরে পুরো স্কুল বোর্ড বরখাস্ত করা হয় এবং ডিসেম্বরে সরকার কলেজটির সকল অর্থায়ন বন্ধ করে দেয়।  ২০১৭ সালের ফেব্রুয়ারিতে ফেডারেল শিক্ষা ও প্রশিক্ষণ মন্ত্রী সাইমন বার্মিংহাম ঘোষণা করেন যে স্কুলটি শাসনব্যবস্থা, আর্থিক ব্যবস্থাপনা এবং নিয়মিত প্রতিবেদন জমাদানের ক্ষেত্রে বাধ্যবাধকতা পূরণে ব্যর্থ হয়েছে। ফলে এপ্রিল ২০১৭ থেকে ফেডারেল অর্থায়ন বন্ধ করে দেওয়া হয়।  ২০১৭ সালের মার্চ মাসে রিপোর্ট করা হয় যে অস্ট্রেলিয়ান সিকিউরিটিজ অ্যান্ড ইনভেস্টমেন্টস কমিশন (ASIC) পুলিশের অনুরোধে স্কুলের আর্থিক অনিয়ম তদন্ত করছিল, যার মধ্যে $১ মিলিয়নেরও বেশি অর্থ নিখোঁজ এবং AFIC-কে অতিরিক্ত পরিমাণ ভাড়া প্রদান ছিল অন্যতম।   বর্তমান অবস্থা  সর্বশেষ আপডেট অনুযায়ী, স্কুলটি বর্তমানে অস্ট্রেলিয়ান ইসলামিক কলেজ, অ্যাডিলেড নামে পরিচালিত হচ্ছে এবং অস্ট্রেলিয়ান ইসলামিক কলেজ নেটওয়ার্কের অধীনে কিন্ডারগার্টেন থেকে দ্বাদশ শ্রেণি পর্যন্ত শিক্ষা প্রদান অব্যাহত রেখেছে।   আরো দেখুন    অস্ট্রেলিয়ায় ইসলাম  অস্ট্রেলিয়ার ইসলামী সংগঠন  ইসলামী স্কুল এবং শাখা   তথ্যসূত্র    বহিঃসংযোগ    http://icosa.sa.edu.au/   বিষয়শ্রেণী:অস্ট্রেলিয়ার ইসলামি বিদ্যালয় বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
সুদর্শন চক্র (; "শুভ দৃষ্টির চাকতি") হল একটি ঘূর্ণায়মান, ১০৮ টি দারযুক্ত আকাশী চাকতি, হিন্দু শাস্ত্রে বিষ্ণু ও কৃষ্ণের কাছে এই চক্র লক্ষ্য করা যায়। সুদর্শন চক্রটি সাধারণত বিষ্ণুর তিন হাতের  শঙ্খ , গদা এবং পদ্ম থাকে এবং বাকি একটি হাতে এই সুদর্শন চক্র থাকে।  পুরাণ মতে অন্যায়-অশুভ শক্তির দমন এবং শান্তি প্রতিষ্ঠার জন্য বিষ্ণু সুদর্শন চক্র ব্যবহার করেন। বিভিন্ন সময়ে তিনি চক্রটির মাধ্যমে অনেক অসুর বধের মাধ্যমে স্বর্গ এবং মর্ত্যে শান্তি প্রতিষ্ঠা করেছেন। তাই বৈষ্ণবীয় ঐতিহ্য মেনে আজও বহু বিষ্ণুমন্দিরের শীর্ষভাগে সুদর্শন চক্রের প্রতীকস্বরূপ একটি ধাতুনির্মিত চক্র বা বলয় স্থাপন করা হয় সকল অশুভ শক্তির হাত থেকে সুরক্ষা পাবার জন্য । এর উল্লেখযোগ্য নিদর্শন পুরীর জগন্নাথ মন্দিরের চূড়ার নীলচক্রটি ।     শব্দোৎপত্তি  সুদর্শন শব্দটি সংস্কৃত ভাষা থেকে এসেছে। সংস্কৃত সু এবং দর্শন শব্দের সমন্বয়ে সুদর্শন শব্দটি গঠিত হয়েছে। এখানে সু (सु)অর্থ  "ভালো বা মঙ্গল'' এবং দর্শন(दर्शन) অর্থ "দৃশ্যমান" । অর্থাৎ সুদর্শন শব্দের অর্থ "মঙ্গলময় দর্শন।"</div>আবার চক্র শব্দটি সংস্কৃত চো এবং কু এর সমন্বয়ে গঠিত হয়েছে। এখাএন চো (चृ:) শব্দের অর্থ "চলাচল" এবং কু শব্দের অর্থ সম্পাদন করা। অর্থাৎ, চক্র অর্থ এমন কিছু যা চলাচল করতে সক্ষম। বেদ এবং পুরানে উল্লেখিত দেবতাদের অস্ত্রগুলোর মধ্যে সুদর্শন চক্রই একমাত্র অস্ত্র যা নিজ হতে চলাচল করতে পারে।   পৌরাণিক   সুদর্শন চক্র সম্পর্কিত অনেকগুলো পৌরাণিক কাহিনীর উল্ল্যেখ পাওয়া যায়  সুদর্শন চক্রটি তৈরি করেছিলেন হিন্দু স্থাপত্যের দেবতা বিশ্বকর্মা। বিশ্বকর্মার কন্যা সংজ্ঞা হিন্দু দেবতা সূর্যকে বিবাহ করেছিলেন। কিন্তু সূর্যের প্রচন্ড তাপের জন্য তিনি দেবতা সূর্যের কাছে যেতে পারতেন না। তখন তিনি তার পিতা বিশ্বকর্মার কাছে তার এই অপারগতার কথা জানালেন। তখন বিশ্বকর্মা সূর্যকে হস্তগত করেন এবং তার ঔজ্জ্বল্য নষ্ট করে দেন। যার ফলে সংজ্ঞা সূর্যের কাছে যেতে সক্ষম হয়েছিলেন। সুর্যের তাপ এবং আলো নষ্ট হওয়ার পর বিশ্বকর্মা কিছু  অবশিষ্টাংশ পান। যা দিয়ে তিনি ৩টি পবিত্র দ্রব্য তৈরি করেন। যথা; ১। পুষ্পক রথ (দেবতাদের বাহন)  ২। ভগবান শিবের ত্রিশুল  ৩।  তৃতীয়তে তিনি ভগবান বিষ্ণুর সুদর্শন চক্র তৈরি করেন।হিন্দুপুরাণে সুদর্শন চক্রকে সবথেকে শক্তিশালী অস্ত্র হিসেবে উল্ল্যেখ করা হয়েছে। শ্রীবল্লভাচার্য কৃত সুদর্শন কবচ মন্ত্রে বলা হয়েছে , ভগবান বিষ্ণুর হস্তধৃত সুদর্শন চক্র ব্রহ্মাস্ত্র , নারায়ণাস্ত্র , পাশুপত অস্ত্র , অঘোরাস্ত্র , মৃড়াস্ত্র , যমদণ্ড ,কালপাশ আদি সমস্ত ভয়ংকর দিব্যাস্ত্রকে পরাভূত করতে সমর্থ । এই চক্রকে তিনি উগ্র-প্রলয়-কালাগ্নি-রৌদ্র-বীরভদ্রাবতার পূর্ণব্রহ্ম নামেও অাখ্যায়িত করেছেন ।    অন্য নাম  তামিল ভাষায় সুদর্শন চক্রকে  চক্রথালবর " বলা হয়ে থাকে । চক্ররাজ , নীলচক্র , মহাজ্বাল ইত্যাদি নামেও বিষ্ণুর এই অস্ত্রটি সুপ্রসিদ্ধ । সুদর্শন চক্র সূর্যের অংশ থেকে নেওয়া হয়েছে এছাড়াও এটি শ্রী বিষ্ণুর একটি প্রিয় অস্ত্র।   তথ্যসূত্র   বিষয়শ্রেণী:অস্ত্র বিষয়শ্রেণী:হিন্দু পৌরাণিক অস্ত্র বিষয়শ্রেণী:বিষ্ণুর রূপ বিষয়শ্রেণী:বিষ্ণু
থাম্ব|বাকল্যান্ড মোনাকোরামের সেন্ট অ্যান্ড্রু'স চার্চের সিনিয়র জন বেকনের স্মারকলিপি স্যার ফ্রান্সিস হেনরি ড্রেক, ৫ম ব্যারোনেট (২৯ আগস্ট ১৭২৩ - ১৯ ফেব্রুয়ারি ১৭৯৪) ছিলেন একজন ইংরেজ গৃহস্থালির শিক্ষক এবং সংসদ সদস্য। থাম্ব|১৭৯৯ সালে পুনর্নির্মাণের আগে নাটওয়েল কোর্ট তিনি স্যার ফ্রান্সিস ড্রেক, চতুর্থ ব্যারোনেটের জ্যেষ্ঠ পুত্র হিসেবে জন্মগ্রহণ করেন, যার উত্তরসূরি হিসেবে তিনি ১৭৪০ সালে দায়িত্ব গ্রহণ করেন। তিনি উইনচেস্টার স্কুল (১৭৩৪-৩৯), ইটন কলেজ (১৭৪০) এবং ১৭৪০-৪৪ সালে কেমব্রিজের কর্পাস ক্রিস্টি কলেজে শিক্ষা লাভ করেন। এরপর তিনি লিংকন'স ইন (১৭৪০) থেকে আইন বিষয়ে পড়াশোনা করেন।  তিনি ১৭৫২ সাল থেকে আজীবন ডার্টমুর ফরেস্টের একজন রেঞ্জার ছিলেন। তিনি ১৭৫৩ থেকে ১৭৭০ সাল পর্যন্ত গ্রিন ক্লথের একজন কেরানি হিসেবে দায়িত্ব পালন করেন, দ্বিতীয় কেরানি কম্পট্রোলার থেকে প্রথম কেরানি এবং তারপর ১৭৭১ সাল থেকে মৃত্যু পর্যন্ত গৃহস্থালির মাস্টার হিসেবে দায়িত্ব পালন করেন।  তিনি ১৭৪৭ থেকে ১৭৭১ এবং ১৭৭৪ থেকে ১৭৮০ সাল পর্যন্ত বেরে অ্যালস্টনের সংসদ সদস্য হিসেবে প্রতিনিধিত্ব করেছিলেন।  তিনি ডেভনের দক্ষিণ উপকূলে অবস্থিত নটওয়েল কোর্টে থাকতেন। হসকিন্স (১৯৫৪) তাকে বলেছিলেন যে "১৭৫৫-৬ সালে তার সংস্কারের মাধ্যমে মধ্যযুগীয় সুন্দর বাড়িটি ধ্বংস করা হয়েছিল, অনেক কষ্টে দ্বিতল গেটহাউসটি ভেঙে ফেলা হয়েছিল এবং ১৪ শতকের চ্যাপেলের কাঠের ছাদ কেটে প্লাস্টার সিলিং তৈরি করা হয়েছিল"।  ১৭৯৪ সালে তিনি অবিবাহিত অবস্থায় মারা যান এবং ব্যারোনেটসি বিলুপ্ত হয়ে যায়। তিনি তার প্রায় পুরো সম্পদ, যার মধ্যে তার নাটওয়েল এস্টেট এবং অন্যান্য জমি অন্তর্ভুক্ত ছিল, তার ভাগ্নে ফ্রান্সিস অগাস্টাস এলিয়ট, দ্বিতীয় ব্যারন হিথফিল্ডকে দান করেন, যিনি তার বোন অ্যান পোলেক্সফেন ড্রেক এবং তার স্বামী জর্জ অগাস্টাস এলিয়ট, প্রথম ব্যারন হিথফিল্ডের পুত্র।   তথ্যসূত্র   |-  |-  বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:গ্রেট ব্রিটেনের সংসদ সদস্য ১৭৪৭-১৭৫৪ বিষয়শ্রেণী:বেরে অ্যালস্টনের গ্রেট ব্রিটেনের সংসদ সদস্য বিষয়শ্রেণী:ইংল্যান্ডের ব্যারোনেটেজের ব্যারোনেট বিষয়শ্রেণী:কর্পাস ক্রিস্টি কলেজ, কেমব্রিজের প্রাক্তন শিক্ষার্থী বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:উইনচেস্টার কলেজে শিক্ষিত ব্যক্তি বিষয়শ্রেণী:১৭৯৪-এ মৃত্যু বিষয়শ্রেণী:১৭২৩-এ জন্ম
অশোক ভট্টাচার্য একজন ভারতীয় রাজনৈতিক ব্যক্তি। তিনি বর্তমানে শিলিগুড়ি বিধানসভা কেন্দ্র এর বিধায়ক এবং শিলিগুড়ি পুর নিগমের মেয়র। তিনি ভারতের কমিউনিস্ট পার্টি (মার্ক্সবাদী) দলের উত্তরবঙ্গের অন্যতম প্রধান নেতা। তিনি ১৯৯৬ থেকে ২০১১ সাল পর্যন্ত পশ্চিমবঙ্গ রাজ্য সরকারের নগরোন্নয়ন এবং পুরমন্ত্রী ছিলেন। তিনি আগেও ১৯৯১ থেকে ২০১১ সাল পর্যন্ত শিলিগুড়ি বিধানসভার এমএলএ ছিলেন   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:শিলিগুড়ির ব্যক্তি বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের মেয়র বিষয়শ্রেণী:পশ্চিমবঙ্গের স্থানীয় রাজনীতিবিদ বিষয়শ্রেণী:২১শ শতাব্দীর ভারতের মেয়র
লিয়াকত আলি খান নামটি নিচের ব্যক্তিবর্গকে নির্দেশ করতে পারে:   লিয়াকত আলী খান –ভারতীয় উপমহাদেশের বিখ্যাত মুসলিম রাজনীতিবিদ এবং পাকিস্তানের প্রথম প্রধানমন্ত্রী।  লিয়াকত আলী খান (বীর উত্তম) –বীর উত্তম খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা।  লিয়াকত আলী খান (ভারতীয় রাজনীতিবিদ) –ভারতীয় রাজনীতিবিদ যিনি  চেঙ্গা বিধানসভা কেন্দ্র থেকে দুইবার আসাম বিধানসভার বিধায়ক ছিলেন।   আরও দেখন    লিয়াকত আলী –দ্ব্যর্থতা নিরসন পাতা।  লিয়াকত আলী লাকী –বাংলাদেশী অভিনেতা ও সঙ্গীতজ্ঞ।
বশির হামফ্রিস (; জন্ম: ১৫ মার্চ ২০০৩) হলেন একজন ইংরেজ পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের দ্বিতীয় স্তর ২. বুন্দেসলিগার ক্লাব পাডারবর্নের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০১৯ সালে, হামফ্রিস ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।  প্রারম্ভিক জীবন বশির হামফ্রিস ২০০৩ সালের ১৫ই মার্চ তারিখে ইংল্যান্ডের এক্সিটারে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হামফ্রিস ইংল্যান্ড অনূর্ধ্ব-১৬ এবং ইংল্যান্ড অনূর্ধ্ব-১৯ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৯ সালে তিনি ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় ৩ বছরে ১২ ম্যাচে অংশগ্রহণ এবং একটি শিরোপা জয়লাভ করেছেন।  তথ্যসূত্র  বহিঃসংযোগ              বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:রেডিং ফুটবল ক্লাবের খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:বার্নলি ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ইংরেজ প্রবাসী পুরুষ ফুটবলার
বসন্ত কুমার দাস (১৮৮৯-১৯৮৪) ছিলেন ভারতীয় জাতীয় কংগ্রেসের একজন ভারতীয় রাজনীতিবিদ। ১৯৫২ এবং ১৯৬২ সালে তিনি পশ্চিমবঙ্গের কনটাই আসন থেকে ভারতীয় সংসদের নিম্নকক্ষ লোকসভায় নির্বাচিত হয়েছিলেন। তিনি এর আগে পশ্চিমবঙ্গের প্রতিনিধিত্বকারী ভারতের গণপরিষদের সদস্য ছিলেন।    তথ্যসূত্র    বহিঃসংযোগ    ভারতের সংসদের ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:১৮৮৯-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:প্রথম লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:১৮৯৮-এ জন্ম বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বাংলাদেশ গেজেট গণপ্রজাতন্ত্রী বাংলাদেশ সরকারের একটি প্রকাশনা। এটি একটি সাপ্তাহিক এবং নিয়মিত প্রকাশনা। বাংলাদেশ গেজেটের নিয়মিত প্রকাশনা সাপ্তাহিক সংখ্যা হিসেবে এবং অতিরিক্ত সংখ্যা সময়ে সময়ে বাংলাদেশ সরকারি মুদ্রণালয় (বিজিপ্রেস) হতে প্রকাশিত হয়ে থাকে।  ইতিহাস ১৯৪৭ সালের ১৫ আগস্ট পূর্ববঙ্গ সরকার ঢাকা গেজেট নামে একটি গেজেট প্রকাশ করা শুরু করে। বাংলাদেশের স্বাধীনতার পর ১৯৭৩ সালের ৭ ডিসেম্বর বাংলাদেশ গেজেট প্রকাশনার ধরন চূড়ান্ত করা হয়।   বাংলাদেশ গেজেটের সাপ্তাহিক ইস্যু  বাংলাদেশ গেজেটের সাপ্তাহিক ইস্যু ৮ খণ্ডে (খণ্ড এবং বিষয়ভিত্তিক) নিম্নরূপ বিভক্ত থাকে:   ১ম খণ্ড-গণপ্রজাতন্ত্রী বাংলাদেশ সরকারের সকল মন্ত্রাণালয়, বিভাগ, সংযুক্ত ও অধীনস্থ দপ্তরসমূহ এবং বাংলাদেশ সুপ্রীমকোর্ট কর্তৃক জারীকৃত বিধি ও আদেশাবলী সংবলিত বিধিবদ্ধ প্রজ্ঞাপনসমুহ ।  ২য় খণ্ড-প্রতিরক্ষা মন্ত্রণালয় ও বাংলাদেশ সুপ্রীমকোর্ট ব্যতীত গণপ্রজাতন্ত্রী বাংলাদেশ সরকার কর্তৃক জারীকৃত যাবতীয় নিয়োগ, পদন্নতি, বদলী ইত্যাদি বিষয়ক প্রজ্ঞাপনসমুহ ।  ৩য় খণ্ড-প্রথম খণ্ডে অন্তর্ভুক্ত প্রজ্ঞাপনসমুহ ব্যতীত প্রতিরক্ষা মন্ত্রণালয় কর্তৃক জারীকৃত প্রজ্ঞাপনসমুহ ইত্যাদি ।  ৪র্থ খণ্ড-প্রথম অন্তর্ভুক্ত প্রজ্ঞাপনসমুহ ব্যতীত পেটেন্ট অফিস কর্তৃক জারীকৃত প্রজ্ঞাপনসমুহ ইত্যাদি ।  ৫ম খণ্ড-বাংলাদেশ জাতীয় সংসদের এ্যাক্ট, বিল ইত্যাদি ।  ৬ষ্ঠ খণ্ড-প্রথম খণ্ডে অন্তর্ভুক্ত প্রজ্ঞাপনসমূহ ব্যতীত বাংলাদেশ সুপ্রীমকোর্ট, বাংলাদেশের মহা-হিসাব নিরীক্ষক ও নিয়ন্ত্রক, সরকারী চাকরি কমিশন এবং গণপ্রজাতন্ত্রী বাংলাদেশ সরকারের অধীনস্থ ও সংযুক্ত দপ্তরসমূহ কর্তৃক জারীকৃত প্রজ্ঞাপনসমুহ ।  ৭ম খণ্ড-অন্য কোন খণ্ডে অপ্রকাশিত অধস্তন প্রশাসন কর্তৃক জারীকৃত অ-বিধিবদ্ধ ও বিবিধ প্রজ্ঞাপনসমূহ ।  ৮ম খণ্ড-বেসরকারী ব্যক্তি এবং কর্পোরেশন কর্তৃক অর্থের বিনিময়ে জারীকৃত বিজ্ঞাপন ও নোটিশসমূহ ।  তথ্যসূত্র  বহিঃসংযোগ    বিষয়শ্রেণী:ঢাকার সংবাদপত্র বিষয়শ্রেণী:বাংলাদেশের ইংরেজি ভাষার সংবাদপত্র বিষয়শ্রেণী:বাংলা ভাষার সংবাদপত্র বিষয়শ্রেণী:১৯৪৭-এ পূর্ব পাকিস্তানে প্রতিষ্ঠিত বিষয়শ্রেণী:১৯৭৩-এ বাংলাদেশে প্রতিষ্ঠিত
জেনা জেমসন (জন্ম জেনা মেরি ম্যাসোলি; ৯ এপ্রিল ১৯৭৪) একজন মার্কিন মডেল, প্রাক্তন পর্নোগ্রাফি চলচ্চিত্র অভিনেত্রী, ব্যবসায়ী ও টেলিভিশন ব্যক্তিত্ব। তিনি বিশ্বের বিখ্যাত প্রাপ্তবয়স্ক বিনোদন অভিনয়শিল্পী এবং "দ্য কুইন অব পর্ন" নামে পরিচিত হয়েছেন।  তিনি স্ট্রিপার ও গ্ল্যামার মডেল হিসাবে কাজ করার পরে ১৯৯৩ সালে ইরোটিক ভিডিওতে অভিনয় শুরু করেছিলেন। ১৯৯৬ এর মধ্যে, তিনি তিনটি বড় প্রাপ্তবয়স্ক চলচ্চিত্র সংস্থার কাছ থেকে "শীর্ষস্থানীয় নবাগতা" পুরস্কার জিতেছিলেন। এর পর থেকে তিনি ৩৫ টিরও বেশি প্রাপ্তবয়স্ক-ভিডিও পুরস্কার জিতেছেন এবং এক্স-রেটেড সমালোচক সংস্থা (এক্সআরসিও) এবং অ্যাডাল্ট ভিডিও নিউজ (এভিএন) -এর অফ ফেমে অন্তর্ভুক্ত হয়েছেন।  জেমসন ২০০৮ সালে এভিএন পুরস্কার প্রদান অনুষ্ঠানে পর্নোগ্রাফি থেকে অবসর গ্রহণের ঘোষণা দিয়ে বলেন যে, তিনি আর কখনও এই শিল্পে ফিরবেন না। যদিও তিনি আর পর্নোগ্রাফি চলচ্চিত্রে অভিনয় করেন নি, তবে ২০১৩ সাল থেকে তিনি ওয়েবক্যাম মডেল হিসাবে কাজ শুরু করেছিলেন।   প্রাথমিক জীবন  জেনা মেরি ম্যাসোলি জন্মগ্রহণ করেছিলেন ৯ এপ্রিল ১৯৭৪, নেভাদার লাস ভেগাসে। তার বাবা লরেন্স হেনরি মাসোলি লাস ভেগাসের শেরিফ বিভাগের পুলিশ কর্মকর্তা এবং কেএসএনভি-টিটির কর্মসূচী পরিচালক ছিলেন। তার মা জুডিথ ব্রুক হান্ট ছিলেন লাস ভেগাসের এক শোগার্ল ছিলেন, যিনি ট্রপিকানা রিসোর্ট এন্ড ক্যাসিনোর ফোলিস বার্গের শোতে নেচেছেন। তাঁর মা, মেয়ের দ্বিতীয় জন্মদিনের দু'মাস আগে ২০ ফেব্রুয়ারি ১৯৭৬ সালে মেলানোমা ক্যান্সারে মারা যান। ক্যান্সারের চিকিৎসা পরিবারকে দেউলিয়া করে দেয় এবং তারা মন্টানায় স্থানান্তরিত হন এবং পৈত্রিক পিতামহীর সাথে থাকতে শুরু করেন। সে ও তাঁর বড় ভাই টনি ক্যাথলিক হয়ে বড় হন,   পেশাজীবন    পুরস্কার    ব্যক্তিগত জীবন    তথ্যসূত্র    উদ্ধৃতি    গ্রন্থপঞ্জি        বহিঃসংযোগ             এভিএন- তে প্রোফাইল  প্রোফাইল উপর Biography.com  প্লেবয় ডট কম এ জেনা জেমসন প্রোফাইল  বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন পর্নোগ্রাফি চলচ্চিত্র পরিচালক বিষয়শ্রেণী:পেন্টহাউস পেটস্ বিষয়শ্রেণী:নারী পর্নোগ্রাফিক চলচ্চিত্র পরিচালক বিষয়শ্রেণী:প্রাক্তন রোমান ক্যাথলিক বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:মার্কিন নারী আদিরসাত্মক নৃত্যশিল্পী বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন নারী ব্যবসায়ী বিষয়শ্রেণী:উদ্ধৃতি শৈলীতে স্পেনীয় ভাষার উৎস (es) বিষয়শ্রেণী:উদ্ধৃতি শৈলীতে জার্মান ভাষার উৎস (de) বিষয়শ্রেণী:মার্কিন নারী স্মৃতিকথাকার বিষয়শ্রেণী:মার্কিন অর্থোডক্স ইহুদি বিষয়শ্রেণী:২১শ শতাব্দীর মার্কিন স্মৃতিকথাকার বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:অ্যারিজোনার এলজিবিটিকিউ ব্যক্তি বিষয়শ্রেণী:উভকামী পর্নোগ্রাফি চলচ্চিত্র অভিনেত্রী বিষয়শ্রেণী:২০শ শতাব্দীর মার্কিন এলজিবিটিকিউ ব্যক্তি বিষয়শ্রেণী:২০শ শতাব্দীর রোমান ক্যাথলিক বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:২১শ শতাব্দীর রোমান ক্যাথলিক